open-index/open-wikipedia-markdown huggingface dataset:
Never Be the Same Again

**«Never Be the Same Again»**, բրիտանացի երգչուհի Մելանի Սիի (Մելանի Չիսհոլմ) երրորդ սինգլը նրա ''Northern Star'' առաջին սոլո ալբոմից։ Երգը ձայնագրվել է Լիզա «Լեֆթ Այ» Լոպեսի հետ (TLC ամերիկյան R&B խմբից)։

Սինգլը թողարկվել է 2000 թվականի մարտի 20-ին։ Այն Մեծ Բրիտանիայի հիթ-շքերթում նորամուտը կատարել է 1-ին հորիզոնականում՝ զբաղեցնելով Spice Girls խմբում Չիսհոլմի նախկին գործընկեր Ջերի Հալլիուելի՝ 4-րդ հորիզոնական տեղափոխված  «Bag It Up» սինգլին։ «Never Be the Same Again» երգը դարձել է Մելանի Սիի առաջին սինգլը, որ հասել է բրիտանակն հիթ-շքերթի առաջին հորիզոնականին։ Սինգլը վաճառվել է  401800 օրինակ տպաքանակով միայն Մեծ Բրիտանիայում, ինչը նրան թույլ է տվել զբաղեցնել 18-րդ տեղը 2000 թվականի ամենաշատ վաճառված բրիտանական սինգլների ցանկում։ Նրա շնորհիվ ավելացել է «Northern Star» ալբոմի վաճառքը։

Եվրոպայում սինգլը վաճառվել է ավելի քան 1,5 մլն օրինակով, որոնցից 900 հազար օրինակը վաճառվել է Գերմանիայում։ Սինգլը դարձել է 2000 թվականի ամենաշատ վաճառված սինգլներից մեկը Եվրոպայում։ Դրանից բացի սինգլը հաջողություն է ունեցել Ավստրալիայում, որտեղ վաճառվել է 90 հազար օրինակ։

## Ձևաչափ
* **Մեծ Բրիտանիա, CD1** / **Ավստրալիա CD**
# «Never Be the Same Again» [Single Edit] — 4:13
# «I Wonder What It Would Be Like» — 3:40
# «Never Be the Same Again» (Lisa Lopes Remix) — 4:01
# «Never Be the Same Again» [Video] [Bonus]

* **Մեծ Բրիտանիա, CD2**
# «Never Be the Same Again» — 4:52
# «Closer» (Live) — 3:32
# «Goin' Down» (Live) — 3:35

* **ԱՄՆ, Promo CD-R 3**
# «Never Be The Same Again» [Kung Pow Club Mix] — 9:34
# «Never Be The Same Again» [Kung Pow Radio Edit] — 4:11
# «Never Be The Same Again» [Plasmic Honey Club Mix] — 8:41
# «Never Be The Same Again» [Single Edit] — 4:16

* **Մեծ Բրիտանիա, Promo CD**
# «Never Be The Same Again» [Single Edit] — 4:13
# «Never Be The Same Again» [Album Edit] — 3:58

* **Մեծ Բրիտանիա, Cassette**
# «Never Be the Same Again» [Single Edit] — 4:13
# «I Wonder What It Would Be Like»- 3:40
# «Never Be the Same Again» (Lisa Lopes Remix) — 4:01

## Պաշտոնական տարբերակներ
* «Never Be The Same Again» (Album Version) — 4:54
* «Never Be The Same Again» (Album Edit) — 3:58
* «Never Be The Same Again» (Single Version) / (Single Edit) — 4:13
* «Never Be The Same Again» (Acoustic) — 4:07
* «Never Be the Same Again» (Lisa Lopes Remix) — 4:01
* «Never Be The Same Again» (Recorded Live At MTV) — 4:00
* «Never Be The Same Again» (Kung Pow Club Mix) — 9:34
* «Never Be The Same Again» (Kung Pow Radio Edit) — 4:11
* «Never Be The Same Again» (Plasmic Honey Club Mix) — 8:41

## Հիթ-շքերթներ

### Շաբաթական հիթ-շքերթներ

### Տարեվերջյան հիթ-շքերթներ

### Տասնամյակի հիթ-շքերթներ

## Հավաստագրումներ

## Ծանոթագրություններ

Կատեգորիա:UK Singles Chart գլխավորած սինգլներ
Կատեգորիա:Մելանի Սիի սինգլներ
Բարբարա Լեցցի

**Բարբարա Լեցցի** (, ), իտալացի քաղաքական գործիչ, 2018 թվականի հունիսի 1-ից մինչև 2019 թվականի սեպտեմբերի 5-ը Հարավային Իտալիայի հարցերով առանց պորտֆելի նախարար, 2013 թվականի մարտի 5-ից Ապուլիայից Իտալիայի սենատոր։

## Կենսագրություն
Բարբարա Լեցցին ծնվել է 1972 թվականի ապրիլի 24-ին Լեչեում, 1991 թվականին գրասենյակային աշխատողի և օտար լեզուներով նամակագրության վարման մասնագիտությամբ ավարտել է Գրացիա Դելեդայի անվան մասնագիտական տեխնիկական քոլեջը։ 1992 թվականին սկսել է աշխատել մասնավոր ընկերություններում։ 2013 թվականին Հինգ աստղերի շարժման ցուցակով Ապուլիայից ընտրվել է Սենատ։ Եղել է Բյուջեի և տնտեսական պլանավորման մշտական հանձնաժողովի նախագահի տեղակալ, Եվրոպական քաղաքականության մշտական հանձնաժողովի անդամ։

2018 թվականի մարտի 4-ին Սենատի ընտրություններում հաղթանակ է տարել ձայների 39,9 % արդյունքով՝ Հինգ աստղերի շարժումից իր թեկնածությունն առաջադրելով Նարդոյի միամանդատ օկրուգում։ Նրա մրցակիցներից ուժեղագույնը՝ աջ կենտրոնամետ կոալիցիայի թեկնածու Լուչանո Կարիդդին () ստացել է ձայների 35,2 %-ը, իսկ փորձառու քաղաքական գործիչ, Իտալիայի նախկին վարչապետ Մասիմո Դ’Ալեման՝ ընդամենը 3,9 %։

2018 թվականի հունիսի 1-ին Կոնտեի կառավարությունում զբաղեցրել է Հարավային Իտալիայի հարցերով առանց պորտֆելի նախարարի պաշտոնը։

2019 թվականի սեպտեմբերի 4-ին Ջուզեպպե Կոնտեն ձևավորել է իր երկրորդ կառավարությունը (Հարավային Իտալիայի հարցերով նոր նախարար է ընտրվել Ջուզեպպե Պրովենցանոն, Լեցցին ոչ մի նշանակում չի ստացել), և սեպտեմբերի 5-ին նոր կաբինետը երդում է տվել։

## Ծանոթագրություններ

## Արտաքին հղումներ
* 

Կատեգորիա:20-րդ դարի քաղաքական գործիչներ
Կատեգորիա:21-րդ դարի քաղաքական գործիչներ
Կատեգորիա:Իտալիայի Հանրապետության սենատորներ
Կատեգորիա:Իտալիայի կին քաղաքական գործիչներ
Կատեգորիա:Իտալիայի նախարարներ
Թե ինչպես շունն ու կատուն լվացին հատակը

**Թե ինչպես էին շունն ու կատուն լվանում հատակը** (), խորհրդային կարճամետրաժ մուլտիպլիկացիոն ֆիլմ, որը նկարահանվել է ըստ Յոզեֆ Չապեկի հեքիաթի։

## Սյուժե
Առավոտյան արթնանալով, շունն ու կատուն հայտնաբերում են, որ նրանց տան հատակը շատ ցեխոտ է։ Ձեռքի տակ եղած միջոցներ մաքրության համար չգտնելով` նրանք որոշում են հատակը լվանալ... միմյանց օգնությամբ։ Եվ դա նրանցից խլում է մի ամբողջ օր։

## Հեղինակներ

## Ծանոթագրություններ

## Արտաքին հղումներ
* 

Կատեգորիա:«Կիևնաուչֆիլմ» ստուդիայի մուլտֆիլմեր
Կատեգորիա:1977 մուլտֆիլմեր
Կատեգորիա:Ալլա Գրաչովայի մուլտֆիլմեր
Natural Blues

**«Natural Blues»**, Մոբիի 1999 թվականին թողարկված *[[Play (ալբոմ, Մոբի)|Play]]* ալբոմի ութերորդ երգը։ Նրանում օգտագործվել են հատվածներ «Trouble So Hard» երգից, որ կատարել է ամերիկացի ֆոլկ երգիչներ Vera Hall-ը և Dock Reed-ը։ Սինգլը եղել է հաջողակ, և հասել 11-րդ հորիզոնականին UK Singles Chart և 9-րդ հորիզոնականին French Singles Chart հիթ-շքերթներում։

## Տեսահոլովակներ
Երգի հիման վրա նկարահանվել են երկու տեսահոլովակներ։ Առաջին տեսահոլովակի ռեժիսորը եղել է Դևիդ Լաշապելը, տեսահոլովակում նկարահանվել են Քրիստինա Ռիչին և Ֆայրուզա Բալքը։ Այդ տեսահոլովակը ներկայացվել է որպես «Լավագույն միջազգային տեսահոլովակ» MuchMusic Video Awards մրցանակի, որը շնորհվում է Տորոնտոյում։

Երկրորդ տեսահոլովակը նկարահանվել է անիմացիոն ոճով և «Why Does My Heart Feel So Bad?» տեսահոլովակի յուրօրինակ շարունակություն է։ Այդ տեսահոլովակների անիմատորներն ու ռեժիսորները եղելլ են Susi Wilkinson, Hotessa Laurence և Filipe Alçada։

## Երգացանկ
### UK CD single #1
# Natural Blues (սինգլ) — 3:03
# The Whispering Wind — 6:08
# Sick in the System — 4:17

### UK CD single #2
# Natural Blues (Perfecto mix) (8:12)
# Natural Blues (Mike D edit) (4:17)
# Natural Blues (Peace Division edit) (6:29)

## Հիթ-շքերթներ

### Օրիգինալ տարբերակ
#### Շաբաթական հիթ-շքերթներ

#### Տարեվերջյան հիթ-շքերթներ

### Lulu Rouge vs. Stella Polaris remix

### Showtek remix

## Ծանոթագրություններ

Կատեգորիա:Մոբիի երգեր
Why Does My Heart Feel So Bad?

**«Why Does My Heart Feel So Bad?»**, Playի սինգլը, որ թողարկվել է 1999 թվականին։ Նրա *[[Play]]* ալբոի չորրորդ սինգլն է։ «Why Does My Heart Feel So Bad?» երգի հիման վրա նկարահանվել է անիմացիոն տեսահոլովակ։ Թրեքը հիմնված է Banks Brothers խմբի 1963 թվականի «He’ll Roll Your Burdens Away» երգի սեմփլի վրա։

## Երգացանկ
* **CD single **
# "Why Does My Heart Feel So Bad?" – 3:45
# "Flying Foxes" – 6:16
# "Princess" – 8:17
# "Why Does My Heart Feel So Bad?"  – 3:51
* **CD single – remixes **
# "Why Does My Heart Feel So Bad?"  – 6:49
# "Why Does My Heart Feel So Bad?"  – 6:46
# "Why Does My Heart Feel So Bad?"  – 6:22
* **12-inch single **
# "Why Does My Heart Feel So Bad?"  – 6:43
# "Why Does My Heart Feel So Bad?"  – 6:41
# "Why Does My Heart Feel So Bad?"  – 6:12
* **CD single **
# "Why Does My Heart Feel So Bad?" – 3:45
# "Honey"  – 3:13
# "Flower" – 3:25
* **CD single – remixes **
# "Honey"  – 6:19
# "Why Does My Heart Feel So Bad?"  – 5:59
# "The Sun Never Stops Setting" – 4:19

## Հիթ-շքերթներ

### Շաբաթական հիթ-շքերթներ

### Տարեկան հիթ-շքերթներ

## Հավաստագրումներ

## Ծանոթագրություններ

## Արտաքին հղումներ
* Սինգլի մասին Մոբիի պաշտոնական կայքում
* 

Կատեգորիա:Մոբիի երգեր
Աննա Մունտե-Նորստեդտ

**Աննա Կատարինա Ֆրեդրիկա Մունտե–Նորստեդտ** (, ), շվեդ նկարիչ, հայտնի է իր նատյուրմորտներով և ինտերիերային աշխատանքներով։ Ստեղծագործել է նաև ժանրային նկարչության և դիմանկարների ոլորտում։

## Կենսագրություն
Աննա Մունտե-Նորստեդտը ծնվել է Օսկարսհամնի (Շվեդիա) Դյոդերհուլտ ծխական համայնքում, դեղագործ Մարտին Առնոլդի Ֆրեդրիկ Մունտի և նրա երկրորդ կնոջ՝ Լուիզա Ավրորա Ուգարսկու ընտանիքում։ Նրա եղբայրը Ակսել Մունտեն (1857–1949) հայտնի բժիշկ և գրող էր, նրա մյուս եղբայրը՝ Առնոլդ Մունտեն (1856–1926), շվեդական ռազմածովային գործիչ և գրող էր, իսկ նրա եղբորորդին՝ Մալքոլմ Մյունտեն (1910–1995), բրիտանացի զինվոր էր, գրող և հոգաբարձու։

Սկզբում Աննան ցանկանում էր դերասանուհի դառնալ, բայց ծնողների ուժեղ դիմադրության արդյունքում նա որոշեց նկարիչ դառնալ։ Հոր աջակցությամբ ընդունվել է Շվեդիայի արհեստավորների ասոցիացիայի դպրոց ():

1844 թվականին արհեստավորների համար հիմնադրված ասոցիացիայի արվեստի հեռակա դպրոցն առաջին ուսանողուհիներին ընդունել է 1857 թվականին, 1869-1871 թվականներին Աննան հաճախել է դպրոց, որն այժմ հայտնի է որպես Կոնստֆակ։

Այնուհետև 1871-1875 թվականներին սովորել է Շվեդիայի գեղարվեստի թագավորական ակադեմիայում, որտեղ եղել է Մորտեն Էսկիլ Վինգեի աշակերտը 1871-1875 թվականներին։ Նա նաև դասեր էր ստանում վիմագրագետ Կարլ Օսկար Կարդոնից (1812-1899)։

1875 թվականին նա ամուսնացավ բնանկարիչ Ռայնհոլդ Նորսեդտի (1843-1911) հետ, ումից նա ունեցավ դուստր, որը մանկության տարիներին մահացավ։ Նրան խորհուրդ էին տվել զբաղվել գեղանկարչությամբ, որպես լուրջ և լիարժեք զբաղմունք, որպեսզի թեթևացնի իր վիշտը։

1878 թվականին նրանք տեղափոխվեցին Փարիզ։ Այստեղ Աննան սովորել է շվեդ նկարիչ Ուգո Սալմսոնի (1843–1894) և բելգիացի նկարիչ Ալֆրեդ Ստևենսի (1823–1906) մոտ։ Հենց այդ ժամանակ նա սկսեց մասնագիտանալ ծաղիկների պատկերներով նատյուրմորտներով։ Աննայի վրա հատկապես մեծ  ազդեցություն էին թողել  հոլանդացի նկարիչ Յան Դավիդս դե Հեմի (1606–1684) գործերը, որոնք նա տեսել է Լուվրում։

1881 թվականին նրանք վերադարձան Շվեդիա և Ստոկհոլմում ստեղծեցին ստուդիա։ 1883 թվականին նրա աշխատանքները լայնորեն ներկայացվել են Կոպենհագենի Սկանդինավյան ցուցահանդեսում։ Նկարիչների միություն (*Konstnärsförbundet*) ստեղծումից հետո, որը հանդես էր գալիս Շվեդիայի ազատական արվեստների թագավորական ակադեմիայի պրակտիկայի դեմ, Աննան և իր ամուսինը սկզբում աջակցել են նրանց։ Այնուամենայնիվ, նրանք համաձայն չէին այդ մարտավարության հետ և դժկամորեն կողմնորոշվեցին դեպի Ակադեմիա։ Հետագայում նրանք միացան երկու կողմերից դժգոհ արվեստագետների կողմից ստեղծված նոր կազմակերպությանը, բայց դա աննշան ազդեցություն ունեցավ նրա վրա։

1911 թվականին՝ ամուսնու մահից հետո, Աննա Մունտ-Նորստեդտը տեղափոխվել է Հելսինգբորգ։ Երկու տարի անց նա ամուսնացել է անասնաբույժ ֆրանս Սիբերգի հետ (1861-1924)։

Նկարիչը մահացել է Հելսինգբորգում 1936 թվականին։

## Պատկերասրահ

Anna Munthe-Norstedt, Stilleben med vindruvor på fat och glasflaska.jpg|«Խաղողի ափսեով և շշով նատյուրմորտ» (1889)
Anna Munthe-Norstedt-Stilleben med vårblommor.jpg|«Նատյուրմորտ գարնանային ծաղիկներով» (1896)
Anna Munthe-Norstedt - Stilleben med pion.jpg|«Նատյուրմորտ ծաղիկներով»
Anna Munthe-Norstedt - Blomsterstilleben.jpg|«Նատյուրմորտ ծաղիկներով» (1896)


## Ծանոթագրություններ

Կատեգորիա:Շվեդ արվեստագետներ
Կատեգորիա:Շվեդ նկարչուհիներ
Բելգրադի վարչական բաժանում

մինի|Բելգրադի համայնքները
**[[Բելգրադ]]ը** Սերբիայում ունի առանձին տարածքային միավորի կարգավիճակ։ Քաղաքային շրջանի տարածքը բաժանված է 17 համայնքի (): Դրանցից յուրաքանչյուրում կան տեղական ինքնակառավարման մարմիններ՝ համայնքի ղեկավար և կառավարություն։ Կառավարությունում կարող են լինել 19-ից 75 պատգամավոր։ Նրանք, իրենց հերթին, ընտրում են համայնքի անդամներին։ Համայնքի ժողովը, համաձայն օրենքի, կառավարում է տեղական բյուջեն, կարող է կազմակերպել տեղական համայնքներ, կարծիք է հայտնում համայնքի և քաղաքի զարգացման ծրագրերի վերաբերյալ, ղեկավարում է շինարարության համար հատկացված հողերը, ապահովում է իրավական պաշտպանություն բնակիչների համար և այլն։

Տեղական ինքնակառավարման շրջանակներում համայնքը կատարում է հետևյալ գործառույթները։

* կազմակերպում է համայնքի գործողությունները, հաստատում բյուջեի նախագիծը
* ձևավորում է տեղական համայնքներ, ֆինանսավորում է դրանք և օգնում դրանց լուծել առկա խնդիրները
* կարծիք է հայտնում քաղաքաշինական ծրագրերի վերաբերյալ
* հող է հատկացնում շինարարության համար
* սահմանում է շենքերի և օբյեկտների ցանկը վերակառուցման համար
* զարգացնում է ծառայություններ և զբոսաշրջություն
* ապահովում է իրավական պաշտպանություն քաղաքացիների համար և այլն։
Բացի այդ, Բարաևո, Գրոցկա, Լազարևաց, Մլադենովաց, Օբրենովաց, Սոպոտ և Սուրչին համայնքները նույնպես պարտավոր են վերահսկել տեղական ճանապարհների և փողոցների վիճակը, հանրային ծառայությունների ոլորտի գործունեությունն ու զարգացումը։

Համայնքների բնակչության վերաբերյալ տվյալները նշվում են 2011 թվականին Սերբիայում անցկացված մարդահամարի համաձայն։ Համայնքային վարչական կենտրոնները կարևորվում են համարձակորեն։ Նովի Բոգոգրադի և Սավսկի-Վենակի համայնքները չեն ներառում բնակավայրեր, որոնք ամբողջովին գտնվում են Բելգրադի սահմաններում։

Նովի-Բեոգրադ և Սավսկի-Վենաց համայնքներն իրենց կազմում չունեն բնակավայրեր՝ քանի որ ամբողջովին տեղակայված են  Բելգրադի սահմաններում։

## Համայնքների ցանկ

## Ծանոթագրություններ

Կատեգորիա:Սերբիա
Ջորջ Զիդեկ

**Ժիրի «Ջորջ» Զիդեկ կրտսեր** (), հանգստի անցած չեխ պրոֆեսիոնալ բասկետբոլիստ ու սպորտային մեկնաբան։ 1991–1995 թվականներին ԱՄՆ-ի «UCLA Bruins» ակումբում խաղացել է համալսարանական բասկետբոլ, որից հետո դարձել է Բասկետբոլի ազգային ասոցացիային (NBA) մասնակցած առաջին չեխ խաղացողը, երբ «Շառլոթ Հորնեթս»-ի կողմից ընտրվել է 1995թ․ NBA դրաֆթում։ NBA-ում խաղացել է երեք մրցաշրջան, այնուհետև որպես պրոֆեսիոնալ խաղացող հանդես եկել Եվրոպայում, որից հետո՝ 2006 թվականին անցել է հանգստի։

## Վաղ կյանք
Զիդեկը ծնվել է Չեխոսլովակիայի Գոթվալդով (այժմ Զլին, Չեխիայի Հանրապետություն) քաղաքում։ Նրա հայրը՝ Ժիրի Զիդեկը, 1960-1970-ական թվականներին եղել է Պրահայի «USK Slavia Prague» թիմի լավագույն խաղացողը, որի կազմում 1968-69 թվականների Եվրոպայի գավաթակիրների մրցաշրջանում հասել է հաղթանակի։ Զիդեկները առաջին (և 2010-ի դրությամբ միակ) հայրն ու որդին են, ովքեր երբևէ հասել են Եվրագավաթի խաղարկության եզրափակիչ խաղ։

## Համալսարանական կարիերա
1991 թվականին Զիդեկը տեղաափոխվել է Միացյալ Նահանգներ և հաճախել Լոս Անջելեսի Կալիֆոռնյան համալսարան, որտեղ 1991-1995 թվականներին խաղացել է «UCLA Bruins» տղամարդկանց թիմում։ Ամերիկայում նա հայտնի էր որպես Ջորջ։ Զիդեկը UCLA's 1995 NCAA առաջնությունում խաղում էր կենտրոնական դիրքում։

## Մասնագիտական կարիերա
7 ֆուտ (ոտարափ) հասակ ունեցող Զիդեկը «Շառլոթ Հորնեթս»-ի կողմից ընտրվել է 1995թ․ NBA դրաֆթի առաջին փուլում։ Նա առաջին չեխ խաղացողն էր, որը մասնակցել է Բասկետբոլի ազգային ասոցացիային (NBA), այնուհետև նրան հաջորդել է Իրժի Վելշը, ով մասնակցել է 2002թ․ NBA դրաֆթին։ Զիդեկը NBA-ում անցկացրել է երեք մրցաշրջան՝ խաղալով «Հորնեսթ»-ի, «Դենվեր Նագեթս»-ի և «Սիեթլ Սուպերսոնիքս»-ի կազմում․ NBA-ի իր կարիերայի ընթացքում միջին հաշվով նա վաստակել է 3,4 միավոր։

1998 թվականին վերադարձել է Եվրոպա և UCLA-ի նախկին թիմակից Տյուս Իդնեյի հետ միացել լիտվական «Ժալգիրիս» թիմին, որի կազմում առաջին մրցաշրջանում նվաճել է Եվրալիգայի առաջնության գավաթը․ առաջին անգամ էր լիտվական թիմը հասել Եվրալիգա։ Նա և Իդնեյը դարձել են առաջին խաղացողները, ովքեր հաղթել են ինչպես NCAA-ն, այնպես էլ Եվրալիգայի առաջնությունը։ Զիդեկի եվրոպական կարիերան նրան տարել է մի քանի այլ թիմերի՝ նախքան Չեխիա վերադառնալը, որտեղ նա 2004 և 2005 թվականներին օգնել է «ZEZ Nymburk» թիմին՝ Չեխիայի ազգային լիգայում հաղթանակի հասնելու հարցում։ 2005–06 մրցաշրջանին չի մասնակցել ծնկի վիրահատության պատճառով, և մրցաշրջանի ավարտին աշխատել է որպես ԵվրաԼիգա հեռուստաընկերության մեկնաբան՝ Պրահայում անցկացված Եվրագավաթի եզրափակիչ քառորդը լուսաբանելու համար։ Շարունակական առողջական խնդիրների պատճառով Զիդեկն այլևս խաղադաշտ չի վերադարձել որպես խաղացող և 2006 թվականին անցել է հանգստի։ Այնուհետև նա դարձել է Եվրոլիգայի սպորտային մեկնաբան՝ աշխատելով ԵվրաԼիգա հեռուստաընկերությունում։

## Տես նաև
* 1994–95 «UCLA Bruins» տղամարդկանց բասկետոլի հավաքական

## Ծանոթագրություններ

## Արտաքին հղումներ
*Euroleague.net Jiří Zídek profile
*Fibaeurope.com Jiří Zídek profile
*basketball-reference.com George Zidek, Jiri Zidek (George)
*Sports-Reference.com George Zidek UCLA Statistics



Կատեգորիա:1973 ծնունդներ
Կատեգորիա:Ապրող անձինք
Կատեգորիա:Դենվեր Նագեթսի բասկետբոլիստներ
Կատեգորիա:Շառլոթ Հորնեթսի բասկետբոլիստներ
Կատեգորիա:Սիեթլ Սուպերսոնիքսի բասկետբոլիստներ
Ռազմավարական խորություն (այլ կիրառումներ)

**Ռազմավարական խորություն** կարող է նշանակել.
* Ռազմավարական խորություն, աշխարհքաղաքական հասկացություն։
* Ռազմավարական խորություն, թուրք քաղաքական և պետական գործիչ Ահմեդ Դավութօղլուի հիմնարար աշխատություններից։
Hackaday

**Hackaday**, հաքերային կայք։ Այն հիմնադրվել է 2004 թվականին ինչպես առցանց ամսագիր։

## Պատմություն
Hackaday-ը ստեղծվել է 2004 թվականին, որպես առցանց ամսագիր Engadget-ի համար, որը նախատեսաված է համացանցում գնտվող լավագույն հաքինգային գործիքները և DIY նախագծերը մեկ տեղ հավաքելու համար։ Թողարկումից հետո, Hackaday-ը բաժանվել է Engadget-ից և Weblogs մայր ընկերությունից։ 2007 թվականին Computerworld ամագիրը թոփ 15 լավագույն ուսուցողական բլոգների ցանկում, Hackaday-ին տվել էր 10-րդ հորիզոնականը։

Hackaday.io սկսել է գործել ինչպես հոսթինգային կայք մինչև 2014 թվականը Hackaday Projects անվան ներքո։ Այն աճեց սոցալիական ցանցերում հասնելով 100,000 ադամի։

2015 թվականին Hackaday-ի տեր Supplyframe-ը գնեց սարքային Tindie շուկան։

### Hackaday Prize
Hackaday Prize-ը հիմնադրվել է 2014 թվականին։

* 2014 թվականին այն շնորհվեց մեկին, ով մշակել էր արբայնակային տեղանք։ 
* «Լավագույն արտադրանք» մրցանակը շնորհվեց Vinduino նախագծին 2015 թվականին։ Մեկ այլ հաղթող դարձավ ակնաբուխ անվասայլակի հեղինակը։

## Ծանոթագրություններ

## Արտաքին հղումներ
* 
* Hackaday.io, Hackaday-ի առցանց հաղորդակցում

Կատեգորիա:Տեխնոլոգիական կայքեր
Մումիաների թանգարան

**Մումիաների թանգարան** (), գտնվում է մեքսիկական Գուանախուատո քաղաքում, համանուն Գուանխուատո նահանգի կենտրոնում։

Թանգարանում գտնվում են բնական ձևով պահպանված մարդկանց մումիացված մարմինները, որոնց մեծամասնությունը մահացել են 19-րդ դարի երկրորդ կեսերին և 20-րդ դարի առաջին կեսերին և թաղվել են Գուանախուատո քաղաքի տեղական «Սուրբ Պաուլայի պանթեոն» գերեզմանոցում։

## Թանգարանի պատմություն և ցուցահանդես
thumb|left|200px|Թանգարանի մումիաներից մեկը
thumb|right|300px|Մումիաների միջանցք
Թանգարանում գտնվում են 111 մումիաներ (ցուցադրվում են 59 մումիաներ), որոնք շիրմից հանվել են 1865 թվականից 1958 թվականը, երբ գործում էր օրենք, որը պարտավորեցնում են հարազատներին վճարել հարկ, որպեսզի նրանց հարազատների մարմինը մնա գերեզմանոցում։ Եթե հարկը ժամանակին չէր վճարվում, ապա հարազատները իրավունք չէին ունենում թաղված տեղի վրա, և մահացածի մարմինը հանում էին շիրմաքարից։ Ինչպես պարզվում է, նրանցից մի քանիսը բնական ճանապարհով մումիացվել էին, և նրանց պահում էին գերեզմանոցի կողքին գտնվող հատուկ շենքում։

Ամենահինը 1983 թվականի թաղվածներն են, երբ քաղաքում տարածվել էր խոլերայի համավարակ։ Ըստ այլ տվյալների, մումիաները, որոնք տեղադրված են թանգարանում, պատկանում են մարդկանց, որոնք մահացել են 1850-1950 թվականներին։

19-րդ դարի վերջում և 20-րդ դարի սկզբին այս մումիաները գրավում էին զբոսաշրջիկներին, և գերեզմանոցի աշխատողները սկսում են գումար վերցնել այդտեղ այցելելու համար, որտեղ որ գտնվում էին մումիաները։ Գուանախուատոյի Մումիաների թանգարանի կառուցման պաշտոնական տարեթիվը 1969 թվականն է, երբ մումիաները տեղադրվել են ապակեպատ դարակաշարերում։

2007 թվականին թանգարանի ցուցանմուշները բաժանվել են տարբեր թեմաների։ Ըստ պաշտոնական կայքի տվյալների` ամեն տարի թանգարան են գալիս հարյուր հազարավոր զբոսաշրջիկներ։ Սկսած հենց այդ 2007 թվականից` 22 մումիաներ հետազոտվել են Տեխաս նահանգային համալսարանում (Texas State University, San Marcos):

Սկսած 2009 թվականից` ԱՄՆում կազմակերպվել են ցուցահանդեսների շարք, որտեղ ցուցադրվել են թանգարանի 36 մումիաները։ Առաջին այդպիսի ցուցահանդեսներից բացվել է 2009 թվականի հոկտեմբերին, Դետրոյթում։

## Պատկերասրահ

Image:TicketsMomiasGTO.JPG|Թանգարանի կից խանութի մուտքը և դրամարկղը
Image:SouvenirsMomiasGTO.JPG|Մումիաների թանգարանի մոտ գտնվող կրպակ
Image:Mummy01 guanajuato.jpg|Հագնված մումիաներից մեկը
Image:Guanajuato mummy 01.jpg|Մումիայի ձեռքի հատված
Image:Mummy03 guanajuato.jpg|Երեխայի պառկած մումիա
Image:Mummy04 guanajuato.jpg|Մումիաներ թանգարանի ցուցադրությունից


## Ծանոթագրություններ

## Արտաքին հղումներ
* Guanajuato Mummies, www.mummytombs.com
* The Mummies of Guanajuato , www3.sympatico.ca
* The Mummies of Guanajuato, слайд-шоу на www.youtube.com

Կատեգորիա:1971 հիմնադրված թանգարաններ
Կատեգորիա:1971 հիմնադրումներ Մեքսիկայում
Կատեգորիա:Մումիաներ
Կատեգորիա:Մեքսիկայի պատմության թանգարաններ
Մարսելա Ագոնսիլո

**Մարսելա Մարինո Ագոնսիլո** (, ), Ֆիլիպինների անկախության ազատամարտիկ, երկրի պատմության լեգենդար գործիչ, Ֆիլիպինների առաջին պաշտոնական դրոշի ստեղծող,  հայտնի է նաև   Ֆիլիպինների դրոշի մայր անվամբ։
մինի|left|180пкс|Մարսելա Ագոնսիլոյի պատկերը փոստային նամականիշի վրա
մինի|left|180пкс|Մարսելա Ագոնսիլոյի կիսանդրին

## Կենսագրություն
մինի|left|180пкс|Ֆիլիպինների առաջին պաշտոնական դրոշը
մինի|right|220пкс
Ծնվել է ունևորի ընտանիքում, մինչ 16 տարեկանը սովորել է աղջիկների գիշերօթիկ դպրոցում։ 30 տարեկանում ամուսնացել է փաստաբան Ֆելիպե Ագոնցիլոյի հետ, որը եղել է  Ֆիլիպինների անկախության կողմնակից, հեղափոխական և հետագայում դարձել է  առաջին ֆիլիպինցի դիվանագետը, որը  1895 թվականին ստիպված լքել էր  երկիրը՝ Իսպանիայի գաղութատիրական վարչակարգը քննադատելու համար։ Սկզբնական շրջանում ապրել  է Ճապոնիայում, այնուհետև ֆիլիպինցի այլ աքսորյալների հետ  հաստատվել է Հոնկոնգում։ Մարսելան երեխաների հետ գտնվել է ամուսնու կողքին․ երբ նրա ամուսինը Ֆիլիպինների հեղափոխության բռնկման ժամանակ Հոնկոնգում էր, Մարսելան իր ընտանիքի  անդամների  հետ  միացան նրան և ժամանակավորապես բնակություն հաստատեցին այնտեղ՝ Իսպանիան գրավելու հակաֆիլիպինյան ռազմական գործողություններից խուսափելու համար։

1898 թվականի մայիսին Մարսելան իր ավագ դստեր և զարմուհու հետ կարեց Ֆիլիպինների դրոշը։ Այդ հանձնարարությունը նա ստացել էր ապագա նախագահ էմիլիո Ագուինալդոյի կողմից։ 5 օր անց էմիլիո Ագուինալդոն դրոշը բարձրացրեց ռազմանավի վրա և վերադարձավ Ֆիլիպիններ։

1898 թվականի հունիսի 12-ին՝  Ֆիլիպինների անկախության հռչակման ժամանակ, դրոշը Կավիտեում  բարձրացվեց Ֆիլիպինների առաջին նախագահ էմիլիո Ագուինալդոյի կողմից։

Այն բանից հետո, երբ  1898թվականին ԱՄՆ վերահսկողություն է սահմանել Ֆիլիպինների նկատմամբ,  1903 թվականին Մարսելան և իր ընտանիքը վերադարձել են հայրենիք՝ հպարտ իրենց կատարած աշխատանքով։ Չնայած աղքատությանը՝ ընտանիքը շարունակել է օգնել Մանիլայի  թշվառ բնակիչներին։ Ճապոնացիների կողմից Ֆիլիպինների շրջափակման ժամանակ (1941—1944) Մարսելա Ագոնսիլոն նորից դարձել է հայրենասիրության, արիության  և առատաձեռնության խորհրդանիշ։ Չնայած տարեց հասակի, տան և գույքի կորստի՝ պատվով տարել է շրջափակման ողջ դժվարությունները։

Դրոշը, որը ձեռքով կարել էր Մարսելան, շարունակում է մնալ Ֆիլիպինների Հանրապետության առաջին պաշտոնական դրոշը։

## Ծանոթագրություններ

## Գրականություն
* Carlos Quirino, Who’s who in Philippine history, Tahanan Books, Manilla (1995)

## Արտաքին հղումներ
* Biography of Marcela Agoncillo 
*HISTORY OF STA. CATALINA COLLEGE

Կատեգորիա:Անձինք նամականիշերի վրա
Կատեգորիա:Դրոշ ստեղծողներ
Կատեգորիա:Ֆիլիպինների պատմություն
Էլմեր Ռայս

**Էլմեր Ռայս** (, իսկական անունը՝ **Էլմեր Լեոպոլդ Ռայզենստայն**, , ), ամերիկացի դրամատուրգ ու ռեժիսոր։

## Կենսագրություն
Էլմեր Ռայսը ծնվել է Հունգարիայից ներգաղթած հրեաների ընտանիքում։ 1912 թվականին ավարտել է Նյու Յորքի Իրավագիտության դպրոցը և աշխատել որպես փաստաբան։ 1914 թվականին գրել է առաջին պիեսը՝ «Դատարանը», որտեղ ամերիկյան թատրոնի պատմության մեջ առաջին անգամ օգտագործվել է պտտվող բեմի տեխնիկան։ 1923 թվականին գրել է էքսպրեսիոնիստական հակաուտոպիական  «Հաշվիչ մեքենա» պիեսը։ Դրանից հետո Ռայսն զբաղվել է սուր սոցիալական թեմաներով։

1929 թվականին գրված «Փողոցային տեսարան» պիեսն արժանացել է Պուլիցերյան մրցանակին՝ քաղաքային հետնխորշերի բնակիչների իրատեսական պատկերման համար, որի հիման վրա կոմպոզիտոր Կուրտ Վայլը 1947 թվականին մյուզիքլ է ստեղծել։ Խորհրդային Սոցիալիստական Հանրապետությունների Միության և Ամերիկայի Միացյալ Նահանգների միջև գաղափարական բախումը հիմք է հանդիսացել «Երկու աշխարհների միջև» (1934) պիեսի համար։ Ռայսը եղել է Դաշնային թատրոնի Նյու Յորքի մասնաճյուղի առաջին տնօրենը, բայց 1936 թվականին հրաժարական է տվել՝ ի նշան բողոքի ընդդեմ իր «Եթովպիա» պիեսին ուղղված գրաքննության, որում անդրադարձել է Բենիտո Մուսոլինիի՝ այդ երկիր ներխուժելուն։

1937 թվականին վերադարձել է Բրոդվեյ։ Հետագա պիեսներից «Երազողը» (1945) ունեցել է ավելի մեծ հաջողություն։ 1960 թվականին գրել է «Կենդանի թատրոն» մենագրությունը, իսկ 1964 թվականին՝ «Հատուկ կարծիք» ինքնակենսագրականը։

Էլմեր Ռայսը մահացել է Անգլիայի Սաութհեմփթոն քաղաքում։

## Ծանոթագրություններ

## Արտաքին հղումներ
* 

Կատեգորիա:Սեպտեմբերի 28 ծնունդներ
Կատեգորիա:1892 ծնունդներ
Կատեգորիա:Անձինք այբբենական կարգով
Կատեգորիա:Նյու Յորք քաղաքում ծնվածներ
Կատեգորիա:Մայիսի 8 մահեր
Կատեգորիա:1967 մահեր
Կատեգորիա:Գրողներ այբբենական կարգով
Կատեգորիա:Ամերիկացի դրամատուրգներ
Կատեգորիա:Ամերիկացի կինոռեժիսորներ
Կատեգորիա:Գրական կեղծանուններով հայտնի հեղինակներ
Կատեգորիա:Ամերիկացի գրողներ
Կատեգորիա:Ամերիկացի սցենարիստներ
Կատեգորիա:Ամերիկացի կինոպրոդյուսերներ
Կատեգորիա:Ամերիկացի թատերական ռեժիսորներ
Կատեգորիա:Էքսպրեսիոնիստ դրամատուրգներ
Տիմկան և Դիմկան

**Տիմկան և Դիմկան** (), խորհրդային մուլտիպլիկացիոն ֆիլմ, որը ստեղծվել է 1975 թվականին, «Բելառուսֆիլմ» կինոստուդիայում։

## Սյուժե
Մուլտֆիլմը պատմում է Դիմկա արջուկի և Տիմկա կատվիկի բարեկամության մասին, ովքեր ապրում էին մի տանը։ Տիմկան արթնանում է վաղ առավոտյան և անցնում է աշխատանքի, իսկ Դիմկան պատճառ էր փնտրում, որպեսզի ոչինչ չանի։ Տիմկան միշտ ներում էր արջուկին, որովհետև նա իր ընկերն էր։ Բայց երբ Դիմկան խմում է ամբողջ կաթը, որի համար կատվիկը գնացել էր հորաքույր կովի մոտ, նա շատ է նեղվում և որոշում է, որ հիմա իր հանգստանալու հերթն է, իսկ Դիմկային ուղարկում է իր փոխարեն մուկ բռնելու։ Պարզվում է, որ դա հեշտ չէր, և մկան համար նախատեսված վանդակի մեջ հայտնվում է արջուկը։ Տիմկան պետք եղած րոպեին գնում է օգնելու ընկերոջը, և Դիմկան հասկանում է, որ իրեն սխալ է պահել։

## Հեղինակներ

## Երգ բարեկամության մասին
Մուլտֆիլմում հնչում է շատ հայտնի «Իրական ընկերը» երգը (Ընկերությունը պինդ է, չի կոտրվում...): Տեքստի հեղինակը Միխայիլ Պլյացկովսկին է, կոմպոզիտորը` Բորիս Սավելևը։ Երգը մտնում է շատ մանկական երգերի հավաքածուների մեջ։

## Ծանոթագրություններ

## Արտաքին հղումներ
* Երգ բարեկամության և ընկերների մասին «Всё для детей» կայքում
Ամանդա Բերգստեդտ

**Ամանդա Բերգստեդտ** (, ), շվեդ նկարչուհի, մանկավարժ, նկարել է դիմանկարներ, բնանկարներ, ինչպես նաև այլ ժանրի նկարներ, զբաղվել է նաև  նկարների վերականգնմամբ։

## Կենսագրություն
Ծնվել է 1841 թվականի  դեկտեմբերի 5-ին Էրեբրոյի մունիցիպալիտետի Էկեր քաղաքում՝ Նիլս Ուլրիկ Բերգստեդտի և Քրիստինա Կարոլինա Լեշչինսկիի ընտանիքում։

1867–1873 թվականներին Ամանդան սովորել է Ստոկհոլմի Շվեդիայի գեղարվեստի թագավորական ակադեմիայում։ Այնուհետև ուսումը շարունակել է  Փարիզում՝ 1882-1883 թվականներին, ինչպես նաև Բելգիայում և Նիդեռլանդներում՝ 1887 թվականին։
Աշխատել է որպես գծանկարչության ուսուցչուհի Վիսբյուում՝ 1880 թվականին, Նյուչոպինգում՝ 1885-1893 թվականներին և Արբուգայում՝  1893 թվականին։
200 px|left|thumb|1894 թվականի նկար
Նա 1873 թվականին մասնակցել է  Արվեստի Թագավորական ակադեմիայի ցուցահանդեսին, 1881 թվականին՝ Գյոթենբուրգի Հյուսիսային արվեստի ցուցահանդեսին, ինչպես նաև Շվեդ նկարիչների ասոցիացիայի  գեղարվեստական ցուցահանդեսներին, որի անդամ է եղել։

Նա մահացել է  1918 թվականի նոյեմբերի 14-ին Նյուչոպինգի արևելյան ծխական համայնքում։

## Ծանոթագրություններ

## Գրականություն
*Svenskt konstnärslexikon del I sid 159 Allhems Förlag, Malmö. Libris 8390296.
## Արտաքին հղումներ
*Selma Amanda Bergstedt

Կատեգորիա:Շվեդ նկարչուհիներ
Կատեգորիա:Շվեդ մանկավարժներ
Տանյա Լեոն

**Տանյա Լեոն** (, ),  չին-կուբայական ծագմամբ ամերիկացի կոմպոզիտոր, դիրիժոր, երաժշտության ուսուցչուհի։

## Կենսագրություն
Ավարտել է Հավանայի համալսարանը և 1967 թվականին մեկնել Նյու Յորք։ 1969 թվականին դարձել է  Հարլեմի  պարային թատրոնի երաժշտական ղեկավարը։ Թենգլվուդի երաժշտական կենտրոնում դիրիժորական արվեստ է սովորել Լեոնարդ Բերնսթայնի և Սեյջի Օզավայի մոտ։ Որպես դիրիժոր նա աշխատել է  հայտնի նվագախմբերի հետ ԱՄՆ-ում, Գերմանիայում, Ֆրանսիայում, Շվեյցարիայում, Իտալիայում, Նիդեռլանդներում, Լատինական Ամերիկայում և Հարավային Աֆրիկայում։

## Լավագույն աշխատանքներ
* The Beloved, բալետ (1972)
* Haiku, բալետ (1973)
* Dougla, բալետ (1974)
* Concerto Criollo (1980)
* Maggie Magalita, երաժշտություն ներկայացման համար (1980)
* Belé, բալետ (1981)
* The Golden Windows, երաժշտություն ներկայացման համար Ռոբերտ Ուիլսոն (1982)
* Bata նվագախմբի համար (1985)
* Kabiosile, համերգ դաշնամուրի և նվագախմբի համար (1988)
* Carabalí նվագախմբի համար (1991)
* Para viola y orquesta (1994)
**Or like a…* խոսք՝ Ջոն Էշբերիի (1994)
* Seven Spirituals  (1995)
* Hechizos բարիտոնի և նվագախմբի համար (1995)
* Singin' Sepia սոպրանոյի, կիթառի և նվագախմբի համար (1996)
* Drummin' նվագախմբի և մուլտիմեդիա համար (1997)
* Horizons սիմֆոնիկ նվագախմբի համար (1999)
* Desde… նվագախմբի համար (2000)
* Axon 
* Duende  (2003)
* Rezos, 
* Samarkand (
* Atwood Songs 
* Alma ֆլեյտայի և դաշնամուրի համար (2007)
* Inura, բալետ (2009)
* Esencia լարային քառյակի համար (2009)

## Մանկավարժական գործունեություն
Վարպետության դասեր է անցկացրել Համբուրգում, հրավիրված պրոֆեսոր է եղել Հարվարդի և Եյլի համալսարաններում։ Բրուքլին քոլեջում դասավանդում է երաժշտություն։

## Ճանաչում
Կոլգեյթի համալսարանի պատվավոր դոկտոր (1999), Նյու Յորքի համալսարանիի վաստակավոր պրոֆեսոր, «Խոսե Մարտի» հիմնադրամի «Սպիտակ Վարդ» մեդալակիր, Ամերիկյան արվեստի և գրականության ակադեմիայի անդամ (2010)։

Մայքլ Բլեքվուդի «Բնության զգայական ձայնը» վավերագրական ֆիլմի հերոսուհի։

## Ծանոթագրություններ

## Արտաքին հղումներ
* Պաշտոնական կայք 
* Անձնական էջ 
* Կենսագրություն  
* [Что значит быть американским композитором? Интервью, [1999]]
*Tania León 
*Peermusic Classical: Tania Leon Composer's Publisher and Bio
*Discography
* http://www.galegroup.com/free_resources/chh/bio/leon_t.htm 
*Brooklyn College Conservatory of Music 
*"Tania Justina León, Afro-Cuban Composer, Conductor & Professor", at AfriClassical.com

Կատեգորիա:Ամերիկացի կոմպոզիտորներ
Կատեգորիա:Կին դիրիժորներ
Կատեգորիա:20-րդ դարի դասական կոմպոզիտորներ
Կատեգորիա:Արվեստի և գրականության ամերիկյան ակադեմիայի անդամներ
Կատեգորիա:Օպերային կոմպոզիտորներ
Կատեգորիա:Կին դասական կոմպոզիտորներ
Կատեգորիա:Ամերիկայի արվեստների և գիտությունների ակադեմիայի անդամներ
Կատեգորիա:Երաժշտական մանկավարժներ
Կատեգորիա:Պուլիցերյան մրցանակակիրներ
Կատեգորիա:Ամերիկացի մանկավարժներ
Մարիյկա Պոդգորյանկա

**Մարիյկա  Պոդգորյանկա**  (, իսկական անունը **Մարիյա Եմելյանովնա Լեներտ- ԴոմբրովսկայաМария Емельяновна Ленерт-Домбровская**,), ուկրաինացի բանաստեղծուհի, մանկավարժ։

## Կենսագրություն
Ծնվել է անտառապետի ընտանիքում։ Փոքր տարիքում հաճախ էր այցելում մորական պապին, որն ուներ հարուստ գրադարան։ Նա Մարիային սովորեցրել է մի քանի լեզվով գրել կարդալ։

1900 թվականին ավարտել է ուսուցչական սեմինարիան, ապա աշխատել դպրոցում։ 1904 թվականից պարբերաբար տպագրվել են նրա բանաստեղծությունները՝  Մարիյկա Պոդգորյանկա կեղծանվամբ։ «Վիդգուկիի հոգիները» բանաստեղծությունների առաջին ժողովածուն լույս է տեսել 1908 թվականին։

1905 թվականին ամուսնացել է մանկավարժ Օգոստին Դոմբրովսկու հետ։

Բանաստեղծուհին ստեղծագործությունների մեծ մասը գրել է երեխաների մասին և երեխաների համար։

Մարիյկա Պոդգորյանկայի  բանաստեղծությունների  հիմնական թեման  մինչև 1939 թվականը  նվիրված էր ապագայի մասին ժողովրդի երազանքին, հայրենի հողի գեղեցկությանը և 
Կարպատների բնությանը։ Հեղինակը շռայլորեն  օգտագործում էր ժողովրդական բանահյուսություններ, որոնք հաճախ հիշեցնում էին այնպիսի ուկրաինական ժողովրդական երգեր ինչպիսին էին «Երգեր», «Երեկո», «Ինչ եմ անում, ինչ եմ անում» (): Բավականին յուրահատուկ ստեղծագործություն է  «Տառապող մայր» () բանաստեղծությունը, որը գրվել է 1919 թվականին։

Աշխատություններից մեկում  կատարված իրադարձությունները պատմում է  Առաջին աշխարհամարտի տարիներին արևմտյան ուկրաինական աքսորյալների կյանքի մասին, երբ համակենտրոնացման ճամբարներում հազարավոր Գալիցիայի բնակիչներ մահացան սովից և համաճարակներից։ Բանաստեղծության կոմպոզիցիոն շրջանակը «Ներածություն» և մի տեսակ էպիլոգ է։ Տառապողի խոստովանությունը, որը ներկայացվել է ողբերի ժանրում, բաղկացած է 12 երգից։

Մահացել է Լվովի մերձակայքում գտնվող Ռուդնո գյուղում։ Հուղարկավորվել է Լվովում։

## Ծանոթագրություններ

## Արտաքին հղումներ
* Сайт про Марийку Подгорянку
* Подгорянка (Підгірянка) Марийка (настоящее имя — Мария Емельяновна Ленерт-Домбровская, Ленерт-Домбровська) (1881—1963)

Կատեգորիա:Ուկրաինացի բանաստեղծուհիներ
Կատեգորիա:Ուկրաինացի գրողներ
Կատեգորիա:Ուկրաինացի մանկագիրներ
Կատեգորիա:Ուկրաինացի մանկավարժներ
Հելենա Գոտլիբ

**Հելենա Գոտլիբ** (), թատրոնի և կինոյի լեհ դերասանուհի։

## Կենսագրություն
Ծնվել է 1885 թվականին, մտավորականի ընտանիքում՝ Գրոնդոյում։ Կարճ ժամանակ անց ընտանիքը տեղափոխվել է Վարշավա, որտեղ Հելենան սովորել է վարժարանում։ Նախապատերազմյան շրջանում նա խաղացել է Ավրում Իցխոկա Կամինսկի թատերախմբում և նկարահանվել «Kosmofilm» կինոստուդիայում ։

Առաջին համաշխարհային պատերազմի ժամանակ նա աշխատել է Ռուսաստանում։ Այնուհետև վերադարձել է Լեհաստան և Վարշավայում  ելույթ ունեցել  «Ցենտրալ» հրեական  թատրոնում։ 1923 թվականին ամուսնու՝ Այզիկ Սամբերգի հետ տեղափոխվել է «Վիլենսկական թատերախումբ», որն այդ ժամանակ տեղակայված էր  Բուխարեստում։ Այդտեղ նա խաղացել է մինչև 1929 թվականը։

1943 թվականին նացիստների կողմից Լեհաստանի գրավման ժամանակ նա մահացել է Վարշավայի գետտոյում։

## Ֆիլմագրություն
*«Աստծո պատիժը» (1913)
*«Մերժված դուստրը» (1915)
*«Երեսունվեց» (1925)
*«Լեհական անտառներում» (1929)

## Ծանոթագրություններ

## Արտաքին հղումներ
* 
* 
*Helena Gotlib
*Yiddish Empire: The Vilna Troupe, Jewish Theater, and the Art of Itinerancy

Կատեգորիա:20-րդ դարի դերասանուհիներ
Կատեգորիա:Թատրոնի դերասաններ
Կատեգորիա:Լեհ դերասանուհիներ
Կատեգորիա:Հոլոքոստի զոհեր
Cookie Jar (մինի ալբոմ)

***#Cookie Jar*** (),  Հարավկորեական  գըրլ բենդ  Red Velvet-ի դեբյուտած  ճապոնական մինի ալբոմը։  Այն թողարկվել է 2018 թվականի հուլիսի 4-ին՝  Avex Trax լեյբլով։

## Նախադրյալներ և ռելիզ
2018 թվականի մայիսի 23-ին խումբը հայտարարել է Ճապոնիայում դեբյուտի մասին, ճապոնական մինի ալբոմով՝ #Cookie Jar,  հուլիսի 4-ին ՝ իր պաշտոնական Ճապոնական կայքի միջոցով։

Ալբոմում առաջին երեք երգերը նոր են,  մնացած երեք երգերը համարվում են նախորդ  *Dumb Dumb*,  *Russian Roulette* և *Red Flavor* երգերի ճապոնական տարբերակները։ Մինի ալբոմը թողարկվել է 2018 թվականի հուլիսի 4-ին
:

## Կոմերցիոն հաջողություն
*Cookie Jar*-ը դեբյուտվել է  Oricon ամենշաբաթյա ալբոմի չարթի 3-րդ հորիզոնսականում, վաճառվելով  26,124 օրինակ տպաքանակով։  Նա մտավ և հասավ Billboard Japan-ի տաք ալբոմների 4-րդ հորիզոնականում և  US World ալբոմի 13-րդ հորիզոնականում։ Մինի ալբոմը մեկ շաբաթում վաճառվել է ավելի քան 28,130 օրինակ տպաքանակով։

## Տրեկ-լիստ
**Digital download**

## Չարթեր

## Ծանոթագրություններ

Կատեգորիա:2018 մինիալբոմներ
Կատեգորիա:Red Velvet-ի ալբոմներ
Լևիշկայի Աստվածածնի եկեղեցի

**Լևիշկայի Աստվածածնի եկեղեցի** ( / ), Սերբ ուղղափառ եկեղեցու Ռաշկո-Պրիզրենի թեմի տաճար, որը գտնվում է Կոսովո և Մեթոխիա ինքնավար մարզում՝ Պրիզրեն քաղաքում։

## Պատմություն
Եկեղեցու շինարարությունը լիազորել է Սերբիայի թագավոր Ստեֆան Միլուտինը 1306-1309 թվականներին։ Եկեղեցին գտնվում է Կոսովո և Մեթոխիա մարզի հարավում՝ Պրիզրեն քաղաքում (հին քաղաքում)։ Լևիշկայի Աստվածածնի եկեղեցին Սերբիայի միջնադարյան ամենագեղեցիկ եկեղեցիներից մեկն է և ունի յուրօրինակ ճարտարապետական մտահղացում։ Որմնանկարները ստեղծվել են մոտավորապես 1307-1313 թվականների միջև ընկած ժամանակահատվածում։ Նրանց ոճը նման է կոստանդնուպոլսյան ոճին։ Տաճարը որմնանկարներով զարդարել են հույն վարպետներ Միխայիլ Աստրապան և Եվտիխիոսը Թեսալոնիկիից։ Եկեղեցու տաճարային որմնանկարների մարգարիտը 13-րդ դարի Ողորմած Աստվածամոր սրբապատկերն է, որում Աստվածամայրը պատկերված է նորածին որդու հետ՝ հացով լի զամբյուղը ձեռքին։ Նորածին Հիսուսը զամբյուղից հաց է վերցնում և բաժանում այն տառապյալներին։ Այս որմնանկարը հավատացյալները համարում են հրաշագործ։

2006 թվականին եկեղեցին ընդգրկվել է ՅՈՒՆԵՍԿՕ-ի Համաշխարհային ժառանգության օբյեկտների ցանկում։ 2006 թվականին այն ընդգրկվել է ՅՈՒՆԵՍԿՕ-ի Համաշխարհային ժառանգության վտանգված օբյեկտների ցանկում՝ ալբանական գրոհայինների կողմից հնարավոր հարձակման պատճառով։ Այն գտնվում է KFOR-ի պաշտպանության ներքո 1999 թվականից ի վեր։ Սակայն այն խիստ վնասվել է 2004 թվականին տեղի ունեցած Կոսովոյի անկարգությունների ժամանակ հրկիզման հետևանքով։ Շուրջ 155 սերբական եկեղեցի և վանք ավերվել կամ վնասվել են Կոսովոյի ալբանացիների կողմից 1999 թվականի հունիսից մինչև 2004 թվականի մարտը, որպես կանոն, հրկիզումների միջոցով, ներառյալ միջնադարյան սրբավայրերը։

2016 թվականին եկեղեցում տեղի է ունեցել առաջին պսակադրությունը 1999 թվականի հակամարտությունից հետո։

## Ծանոթագրություններ

## Արտաքին հղումներ
* Եկեղեցու նկարագրությունը Ռուս-սերբական եղբայրության կայքում
* Եկեղեցու մասին կայք մանրամասն նկարագրությամբ

Կատեգորիա:14-րդ դարի կրոնական կառույցներ
Կատեգորիա:Եկեղեցիներ այբբենական կարգով
Կատեգորիա:Համաշխարհային ժառանգության օբյեկտներ այբբենական կարգով
Կատեգորիա:Համաշխարհային ժառանգություն Կոսովոյում
Կատեգորիա:Համաշխարհային ժառանգություն Սերբիայում
Կատեգորիա:Սերբիայի եկեղեցիներ
Ռամլա Ալի

**Ռամլա Ալի** (); ), սոմալացի և բրիտանացի բռնցքամարտիկ։

Անգլիայի չեմպիոնուհի (2016)։ Անգլիայի առաջնության բրոնզե մեդալակիր (2017)։

## Կենսագրություն
Ծնվել է 1990-ականների սկզբին (Ալին իր ճշգրիտ տարիքը չգիտի) Մոգադիշոում (Սոմալի)։ Նրա ընտանիքը փախել է Մեծ Բրիտանիա, երբ Ռամլան երկու տարի պատերազմական գործողությունների պատճառով անց է կացրել Սոմալիում։ Մեծ Բրիտանիայում նրանց տվել են փախստականի կարգավիճակ։

Բռնցքամարտով սկսել է զբաղվել 7-րդ դասարանում, որպեսզի ազատվի ավելորդ քաշից։ Որոշ ժամանակ դա թաքցրել է իր ծնողներից, որովհետև ծնողներին դուր չէր գա նրա հետաքրքրությունները։

## Կարիերան սիրողական բռնցքամարտում
### 2016 թվականի Անգլիայի առաջնություն
Ներկայացել է թեթևագույն քաշային կարգում (մինչև 54 կգ)։ Քառորդ եզրափակչում հաղթել է Ջեյդ Պիրսին։ Կիսաեզրափակչում հաղթել է Կիմ Շեննոնին։ Եզրափակչում հաղթել է Ռեյչել Մակկենզիին։

### 2016 թվականի Եվրոպայի առաջնություն
Ներկայացրել է Անգլիան։ Ներկայացել է թեթևագույն քաշային կարգում (մինչև 54 կգ)։ 1/8 եզրափակչում պարտություն է կրել նորվեգացի բռնցքամարտիկ Մարիել Խանսենից։

### 2017 թվականի Անգլիայի առաջնություն
Ներկայացել է թեթևագույն քաշային կարգում (մինչև 54 կգ)։ Կիսաեզրափակչում պարտություն է կրել Էմմե Դոլանից։

### 2018 թվականի աշխարհի առաջնություն
Ներկայացրել է Սոմալին։ Ներկայացել է թեթևագույն քաշային կարգում (մինչև 57 կգ)։ 1/32 եզրափակչում պարտություն է կրել մարոկացի բռնցքամարտիկ Դոաա Տուջանիից։ Ալին դարձել է Սոմալիի առաջին սպորտսմենը, որը մասնակցել է բռնցքամարտի աշխարհի առաջնությանը։

## Տիտղոսներ և հաջողություններ
### Սիրողական կարիերա
* **2016** թվականին Ոսկի Անգլիայի առաջնության ժամանակ արժանացել է ոսկե մեդալի (մինչև 54 կգ քաշային կարգում)։
* **2017** թվականին Բրոնզ Անգլիայի առաջնության ժամանակ արժանացել է բրոնզե մեդալի (մինչև 54 կգ քաշային կարգում)։

## Անձնական կյանք
Համարվում է մուսուլմանուհի։

2016 թվականին ամուսնացել է Ռիչարդ Մուրի հետ։ Վերջինս եղել է Ալիի բռնցքամարտի մարզիչը։

## Ծանոթագրություններ

## Արտաքին հղումներ
* 

Կատեգորիա:Բռնցքամարտիկներ այբբենական կարգով
Կատեգորիա:Կին բռնցքամարտիկներ
Կատեգորիա:Սոմալեցի բռնցքամարտիկներ
Hold Me for a While

**«Hold Me for a While»** (Գրկիր ինձ մի քիչ), շվեդական Rednex փոփ բալլադը նրանց երկրորդ *[[Farm Out]]* ալբոմից (երրորդ և վերջին սինգլը)։ Այն նաև վերջին սինգլն է, որ ձայնագրվել է Միա Լյոնֆգրենի մասնակցությամբ ()։ Դրանից հետո նա հեռացել է խմբից, որի հետ համագործակցել էր   երեք տարվա ընթացքում։

## Երգերի ցանկ

## Չարթներ
                

## Ծանոթագրություններ

## Արտաքին հղումներ
* Երգի տեքստը MetroLyrics կայքում  

Կատեգորիա:2000 սինգլներ
Sappy (Red Velvet-ի ալբոմ)

***Sappy***  – Հարավկորեական գըրլ բենդ Red Velvet-ի երկրորդ մինի ալբոմը։  Աայն թողարկվել է 2019 թվականի մայիսի 29-ին՝ Avex Trax լեյբլով։

## Ռելիզ
*Sappy*-ն թողարկվել է երկու ֆիզիկական տարբերակներով ՝ CD և CD + DVD: Այն թողարկվել է նաև որպես թվային ներբեռնում 2019 թվականի հունվարի 11-ին։

## Կոմերցիոն հաջողություն
Ալբոմը Oricon ալբոմների չարթում 3-րդ հորիզոնականն  է դեբյուտել առաջին օրը՝ 7665 վաճառված ֆիզիկական օրինակով։ Այն նաև դեբյուտել է Billboard Japan-ի տաք ալբոմներում 4-րդ հորիզոնականի ներքո։  Ռելիզը նաև զբաղեցրել է 61-րդ հորիզոնականը Ճապոնիայի թոփ-ալբոմներում և 4-րդ հորիզոնականը ալբոմների՝  16,140 վաճառված օրինակով։

## Տրեկ-լիստ

## Չարթեր

## Ծանոթագրություններ

Կատեգորիա:2019 մինիալբոմներ
Կատեգորիա:Red Velvet-ի ալբոմներ
I Turn to You (երգ, Մելանի Սի)

«I Turn to You», Մելանի Սիի նորամուտային Northern Star ալբոմի չորրորդ սինգլը։ Սինգլը թողարկվել է 2000 թվականի օգոստոսի 7-ին Մեծ Բրիտանիայում և դարձել Մելանի Սիի երկրորդ սինգլը, որ դարձել է համար առաջինը այդ երկրում։ Վաճառքի առաջին շաբաթվա ընթացքում վաճառվել է 120 000 պատճեն, իսկ ընդհանրապես Մեծ Բրիտանիայում վաճառվել է ավելի քան 360 000 պատճեն, ինչը նրան դարձնում է 27 ամենաշատ վաճառված սինգլը 2000 թվականին։ Սինգլը գլխավորել է ԱՄՆ Hot Dance Club Play 2000 թվականի նոյեմբերին։
«I Turn to You» նաև ժողովրդականություն է ունեցել Եվրոպայում։ Սինգլը դարձել է առաջինը Հունաստանում, Ավստրիայում։ Եվրոպայի երկրների մեծ մասում երգն ընդգրկվել է լավագույն հնգյակում կամ լավագույն տասնյակում։ Ավստրալիայում այն հասել է մինչև 11-րդ հորիզոնականին։

## Երգերի ցանկ
* **Մեծ Բրիտանիա CD1**
# «I Turn to You» (Hex Hector Radio Mix) — 4:13
# «I Turn to You» (Stonebridge R&B Radio Mix) — 3:37
# «Never Be the Same Again» (Live at MTV) — 4:00
# «I Turn to You» (Video)

* **Մեծ Բրիտանիա CD2**
# «I Turn to You» (Damian LeGassick Radio Mix) — 3:50
# «I Turn to You» (Stonebridge Club Mix) — 8:30
# «Be the One» (Live at MTV) — 3:21

* **Եվրոպական 2-Track CD**
# I Turn To You (Hex Hector Radio Mix) — 4:11
# I Turn To You (Stonebridge Club Mix) — 8:30

* **Ավստրալիա CD**
# I Turn To You (Hex Hector Radio Mix) — 4:11
# I Turn To You (Stonebridge Club Mix) — 8:30
# Never Be The Same Again (Recorded Live At MTV) — 4:00
# I Turn To You (Hex Hector Club Mix) — 10:29
# I Turn To You (Tilt’s Maverick Remix) — 10:13
# I Turn To You (Video)

* **ԱՄՆ CD**
# «I Turn to You» (Hex Hector Radio Mix) — 4:13
# «I Turn to You» (Stonebridge R&B Radio Mix) — 3:37
# «I Turn to You» (Hex Hector Club Mix) — 9:21
# «I Turn to You» (Stonebridge Club Mix) — 8:30

## Պաշտոնական տարբերակներ և ռեմիքսներ
* I Turn To You (Sampler Version)* — 6:01
* I Turn To You (Album Version) — 5:49
* I Turn To You (Album Edit)** — 4:09
* I Turn To You (Damian LeGassick Radio Mix) — 3:50
* I Turn To You (Hex Hector Club Mix) — 10:29
* I Turn To You (Hex Hector Ground Control Dub) — 9:43
* I Turn To You (Hex Hector Main Club Mix Instrumental)** — 10:29
* I Turn To You (Hex Hector Radio Mix) — 4:13
* I Turn To You (Hex Hector Radio Mix #2) — 4:14
* I Turn To You (Hex Hector The Ambiance)** — 5:13
* I Turn To You (Hex Hector The Echopella)** — 4:49
* I Turn To You (Stonebridge Club Mix Instrumental)** — 8:30
* I Turn To You (Stonebridge Club Mix Radio Edit)** — 3:54
* I Turn To You (Stonebridge Club Mix) — 8:30
* I Turn To You (Stonebridge F.F.F Dub) — 6:48
* I Turn To You (Stonebridge R&B Mix)** — 5:13
* I Turn To You (Stonebridge R&B Radio Mix) — 3:37
* I Turn To You (Tilt’s Maverick Dub) — 10:13
* I Turn To You (Tilt’s Maverick Remix) — 10:13

## Չարթեր

### Շաբաթական չարթեր

### Տարեվերջյան չարթեր

## Հավաստագրեր

## Ծանոթագրություններ

Կատեգորիա:UK Singles Chart գլխավորած սինգլներ
Իսկ դու արև ունե՞ս

**Իսկ դու արև ունե՞ս** (), խորհրդային տիկնիկային մուլտիպլիկացիոն ֆիլմ, որը ստեղծվել է 1974 թվականին, Անատոլի Ալյաշևի կողմից, Սվերդլովսկյան հեռուստատեսությունում։

## Սյուժե
Ձվից դուրս է գալիս մի ճուտիկ։ Չորանալով` նա գնում է զբոսնելու։ Նրա ճանապարհին հանդիպում է մի փայտե տնակ, որի մեջ շնիկ էր քնած։ Շնիկը հարցնում է գլխավոր հերոսին, թե ի՞նչ նա ունի։ Ճուտիկը պատասխանում է, որ ոչինչ չունի, բացի ձվի կճեպներից։ Շնիկը ծիծաղում է և ասում, որ նա ունի փայտե տնակ, և քանի որ ճուտիկը ոչինչ չունի, նա ոչ ոք է։ Ճուտիկը վիրավորվում է, բայց հետո, մտածում է, և պատասխանում, որ նա ունի արև, քանի որ առաջ այն ոչ մեկինը չէր, իսկ հիմա նա այն իրեն է վերցնում։ Շնիկը սկսում է նախանձել ճուտիկին, և առաջարկում է նրան իր տնակի կեսը, միայն թե ճուտիկը չվերցնի իրեն արևը։ Ճուտիկը համաձայնում է։ Շնիկը տնակը մասերի է բաժանում և տեղաշարժում, հերոսները նստում են ամենքն իր մասի մեջ։ Այդ ժամանակ անձրև է սկսվում և քամի, և նրանք մրսում են։ Այն ժամանակ ճուտիկը առաջարկում է միացնել կրպակի կեսերը։ Շնիկը համաձայնում է։ Այժմ ընկերների համար ջերմ է, ուրախ և հարմարավետ։

## Տես նաև
* Անատոլի Ալյաշևայի մուլտֆիլմերը «ընկերության մասին.
* Հե՞շտ է խիզախ լինել (1975 թվական)
* Բուրյոնկան Մասլյոնկինոյից (1973 թվական)

## Ծանոթագրություններ

## Արտաքին հղումներ
* Մուլտֆիլմի մասին «Կարուսել» հեռուսաալիքի կայքում
* Մուլտֆիլմի մասին bayun.ru կայքում

Կատեգորիա:1974 մուլտֆիլմեր
Կատեգորիա:Մուլտֆիլմեր խոսող կենդանիների մասին
Խոլմ (քաղաք)

**Խոլմ**, քաղաք (1777 թվականից) Ռուսաստանում, Նովգորոդի մարզի Խոլմսկի քաղաքային շրջանի վարչական կենտրոնն է։

## Ընդհանուր տեղեկություն
Գտնվում է շրջանի հարավային մասում՝ Կունյա գետի` Լովատ թափվելու տարածքում, Մեծ Նովգորոդից 201 կմ հարավ։

Քաղաքից դուրս են գալիս չորս ավտոճանապարհներ. մեկը (P51) Պոդորեի միջով Խոլմը կապում է գտնվող Հին Ռուսսայի հետ, մյուսը (P51) այն կապում է Պսկովի մարզի Լոկնյա քաղաքատիպ ավանի միջոցով քաղաքը կապում է Վելիկիե Լուկիի հետ, երրորդը տանում է դեպի Մարյովո և Դեմյանսկ, իսկ չորրորդը` Տորոպեց։

Քաղաքի բնակչությունը 3829 բնակիչ է (2010 թվականի հունվարի 1-ի դրությամբ)։ Անվան ստուգաբանությունը ռուսերեն է, գալիս է Լովատիի աջ ափին գտնվող բլուրից (), որի վրա հիմնվել է քաղաքը։

## Պատմություն
Հնում Լովատ գետի մոտով, ժամանակակից քաղաքի տարածքով՝ ջրային առևտրի ճանապարհով «Վարյագներից հույներ առևտրային ջրային ճանապարհը»։ Այդ օրերին այս վայրում փոքր նավեր էին կառուցվում, վաճառում էին կտավատ, սայլեր, պտտվող անիվներ և սպասք (փայտե և կավե)։

16-17-րդ դարերում բազմիցս ենթարկվել է լիտվացիների, լեհերի, շվեդների հարձակումներին։ 1777 թվականի օգոստոսի 3-ին Նովգորոդի նահանգի վարչատարածքային վերակառուցման ժամանակ որոշում է ընդունվել Խոլմսկի քաղաքավանը վերանվանել Խոլմ քաղաքի և այն միացնել Պսկովի նահանգին։ Այդպես Խոլմը դարձել է Խոլմսկի շրջանի կենտրոնը։

19-րդ դարի վերջին Խոլմը հայտնի էր արհեստագործությամբ, այդ թվում՝ գետային բարկաների և այլ նավակների արտադրությամբ։

left|thumb|Խոլմը, 21 մարտի, 1942

Քաղաքը շատ է տուժել Հայրենական մեծ պատերազմի ժամանակ. 1942 թվականին այն Տորոպեցկո-Խոլմյան գործողության անցակցման վայրն էր, և քաղաքի պատմական շենքերի մեծ մասը ամբողջությամբ ավերվել էր։

Պատմական քաղաքը բաղկացած է չորս շրջաններից` Իլինսկի, Նիկոլսկի, Տատիլովսկի, Կլինկսկի։ Պատերազմից հետո քաղաքի կլինյան մասի վերականգնումը աննպատակահարմար է համարվել։

Խոլմ քաղաքի պատմության հետ կապված սխալ կա։ Մի շարք գրքերում և հոդվածներում քաղաքի առաջին հիշատակումն աղբյուրներում նշվել է 1144 թվականը։ Միևնույն ժամանակ, այդ աղբյուրը ենթադրաբար եղել է Նովգորոդի առաջին տարեգրությունը, այնտեղ, սակայն այդ թվականին նշված է Նովգորոդի հրդեհի մասին, որի արդյունքում այրվել են Խոլմը (քաղաքի մի մասը) և Իլյա մարգարեի եկեղեցին։

## Տնտեսություն
Կան անտառային արդյունաբերության ձեռնարկություններ։ Հատուկ արժեք են ներկայացնում տորֆի պաշարները։ Քաղաքի շրջակայքում կան ընդարձակ ճահիճներ՝ տորֆի բավականին խորը շերտերով։ Տորֆի հանքի մշակումը մինչ օրս մնում է շրջանի և քաղաքի տնտեսության առաջնահերթություններից մեկը։

## Տեսարժան վայրեր
Քաղաքի 30 կմ հեռավորության վրա, Ռդեյ լճի մոտ են գտնվում Ռդեյի վանքի մնացորդները (18-րդ դար), շրջանում են Բոբրովներ (19-րդ դար) և Շախովներ (18-րդ դար) իշխանների նախկին կալվածքները։

Խոլմեցիների հանգստի վայրերից մեկը «Կապույտ ծովածոցն» է։

Խոլմում է գտնվում Տիխվինյան Մայր Աստծվամր գործող տաճարը։

## Բնակչություն

## Ծանոթագրություններ

## Գրականություն
* 
* 
* 
* Антонов В. А. Холм. Серия «Города Новгородской области» −1984

## Արտաքին հղումներ
* Город Холм
* План города
* Холм на сайте «Мой город»
* Город Холм
* История герба Холма

Կատեգորիա:1144 թվականին հիմնադրված բնակավայրեր
Կատեգորիա:Ռուսաստանի քաղաքներ
Սուրբ Աստվածածին եկեղեցի (Տաշան)

**Սուրբ Աստվածածին եկեղեցի**, Հայ Առաքելական եկեղեցուն պատկանող ավերված աղոթատեղի-եկեղեցի պատմական Գամիրքում (Կապադովկիա), ներկայիս՝ Թուրքիայի Հանրապետության Կեսարիայի մարզի Թոմարզայի շրջանի Տաշան գյուղում։ 1904 թվականին աղոթատեղին վերակառուցվել և դարձել է եկեղեցի, որին կից մինչև 1915 թվականը գործել է Հարությունյան վարժարանը՝ 32 աշակերտներով։

## Ծանոթագրություններ

Կատեգորիա:Եկեղեցիներ այբբենական կարգով
Կատեգորիա:Կայսերիի մարզի հայկական վանքեր և եկեղեցիներ
Կատեգորիա:20-րդ դարի հայկական վանքեր և եկեղեցիներ